RESOLUCIÓN do 9 de xullo de 2019, da Xefatura Territorial de Pontevedra, pola que se adxudica a autorización de uso dos locais solicitados no procedemento con código PR701A, ao abeiro da Orde do 16 de xaneiro de 2019 pola que se establecen as bases reguladoras e a convocatoria pública, en réxime de concorrencia, para a ocupación temporal, para usos sociais, culturais ou sanitarios, dos locais destinados para tal fin no Edificio Administrativo da Xunta de Galicia, na rúa Benito Corbal de Pontevedra (Diario Oficial de Galicia número 14, do 21 de xaneiro).
Vicepresidencia e Consellería de Presidencia, Administracións Públicas e Xustiza — III. Outras disposicións — 12/07/2019

Tras a sesión que tivo lugar o día 9 de xullo de 2019, a comisión de valoración recollida no artigo 11.3 da Orde do 16 de xaneiro de 2019 (DOG núm. 14, do 21 de xaneiro), pola que se establecen as bases reguladoras e a convocatoria pública, en réxime de concorrencia, para a ocupación temporal, para usos sociais, culturais ou sanitarios, dos locais destinados para tal fin no Edificio Administrativo da Xunta de Galicia, na rúa Benito Corbal de Pontevedra, emitiu un informe coa mesma data. Consonte o recollido no artigo 11.4 da devandita orde, vista a proposta de resolución elaborada polo órgano instrutor do procedemento,
Primeiro. Desestimar a solicitude feita pola Asociación Amigos do Camiño dos Xograres e Trobadores e das Rutas Xacobeas, por non cumprir cos requisitos que establece o artigo 4 da orde de convocatoria para poder ser beneficiario.
Segundo. Ter por desistidas as solicitudes feitas pola Asociación de Constructores de Pontevedra e polo Club Atletismo Rías Baixas, por non emendar, no prazo establecido no artigo 7 da orde de convocatoria, os defectos atopados nas súas solicitudes.
Terceiro. Publicar no anexo 1 desta resolución a puntuación obtida polos solicitantes trala valoración feita pola comisión.
Cuarto. Consonte o recollido no artigo 13.2. da orde de convocatoria, adxudicar aos solicitantes que se inclúen na relación recollida no anexo 2 desta resolución a autorización de uso de locais. Estes acadaron valoración suficiente ata o esgotamento dos locais dispoñibles. Tal e como establece o artigo 13.3. da orde da convocatoria, os solicitantes dun local tipo B, que non puideron acadar un local desta tipoloxía por se esgotar, adxudicóuselles un local do tipo A.
Os solicitantes que aparecen na relación do anexo 2 desta resolución, de conformidade co artigo 14 da orde da convocatoria, recibirán mediante o Sistema de notificación electrónica de Galicia-Notifica.gal dispoñible a través da sede electrónica da Xunta de Galicia (https://sede.xunta.gal) unha comunicación individual desta resolución. Unha vez recibida esta, o/a representante da/s entidade/s beneficiaria/s disporá dun prazo de dez (10) días, contados a partir do día seguinte ao da notificación, para comunicar, electronicamente, a aceptación da autorización para o uso do local e das condicións contidas nela, ou ben comunicar a súa renuncia ao concedido, empregando, en todo caso, o documento que se recolle no anexo IV da orde da convocatoria.
Quinto. Contra esta resolución poderase interpoñer recurso potestativo de reposición ante o vicepresidente e conselleiro de Presidencia, Administracións Públicas e Xustiza nos termos previstos nos artigos 123 e 124 da Lei 39/2015, do 1 de outubro, do procedemento administrativo común das administracións públicas (BOE núm. 236, do 2 de outubro).
Pontevedra, 9 de xullo de 2019